b'\n_START_ARTICLE_\nMilni mehur\xc4\x8dek\n_START_PARAGRAPH_\nM\xc3\xadlni meh\xc3\xbar\xc4\x8dek je zelo tanka plast milne vode v obliki sfere. Povr\xc5\xa1ino mehur\xc4\x8dka vidimo v mavri\xc4\x8dnih barvah. Milni mehur\xc4\x8dki so navadno obstojni le nekaj trenutkov, nato se razpo\xc4\x8dijo sami od sebe ali pa zaradi stika z drugim telesom. Pogosto so uporabljeni kot otro\xc5\xa1ka igra\xc4\x8da, pojavljajo pa se tudi v umetnosti in so lahko zanimivi tudi za odrasle. Milni mehur\xc4\x8dki lahko pripomorejo pri re\xc5\xa1evanju zapletenih matemati\xc4\x8dnih problemov prostora.'